(106)

Maidir le Jintai, thug an Coimisiún le fios ós rud é nach ndearna an táirgeoir onnmhairiúcháin sin an táirge atá faoi imscrúdú a onnmhairiú trí eintitis díolacháin ghaolmhara, ní dhearnadh aon choigeartú ar a phraghas onnmhairiúcháin trí chur i bhfeidhm Airteagal 2(9) de bhun-Rialachán de réir analaí. Sa chás sin, níor mheas an Coimisiún gur iomchuí é ach an oiread díolacháin tháirgeoirí de chuid an Aontais a choigeartú. Thug an Coimisiún dá aire chun siméadracht a áirithiú sa chomparáid praghsanna, ba cheart go n-áireodh na praghsanna faoi seach, a oiread agus is féidir, na heilimintí céanna, agus ba cheart go ndéanfaidh sé, a oireadh agus is féidir, an leibhéal trádála céanna a léiriú chomh maith. Maidir le siméadracht, léirigh praghas onnmhairiúcháin Jintai díol díreach ón eintiteas dlíthiúil de chuid na Síne chuig custaiméirí neamhspleácha san Aontas. San Aontas, bhí díolacháin dhíreacha ag tairgeoir sampláilte amháin chuig custaiméirí deiridh, agus léirigh a phraghas na heilimintí céanna de phraghas Jintai. Bhí an dá tháirgeoir sampláilte eile de chuid an Aontais mar chuid den ghrúpa Arcelor Mittal Group. Ní raibh díolacháin dhíreacha ag aon cheann acu ó na heintitis táirgthe, ach díoladh iad trí eintitis ghaolmhara. Shuigh an Coimisiún nach raibh a struchtúr díolacháin féin ag na heintitis táirgthe, ach go raibh siad ag brath ar a n-eintitis díolacháin ghaolmhara chun na díolacháin a dhéanamh. Is é sin le rá, go raibh na costais a bhaineann le táirgeadh agus díolachán an táirge i dtrácht roinnte idir na heintitis táirgthe a bhí ag tabhú na costais mhonaraíochta amháin, agus bhí na heintitis díolacháin ghaolmhara suite i mBallstáit éagsúla ag tabhú na costais mhargaíochta agus díolacháin. Níor thabhaigh an t-eintiteas táirgthe aon chostas díolacháin, agus bhí roinn díolacháin Arcelor Mittal ar fad lonnaithe sna heintitis díolacháin dhlíthiúla ar leith. Thabhaigh na heintitis díolacháin ghaolmhara na costais díola, ghinearálta agus riaracháin agus an brabús maidir le díolachán Arcelor Mittal Group nuair a díoladh le custaiméirí an Aontais. Chun comparáid chothrom a áirithiú, chuir an Coimisiún praghas an eintitis díolacháin do chustaiméirí an Aontais san áireamh, mar léirigh an praghas sin na costais táirgthe agus na costais margaíochta céanna a léirítear i bpraghas onnmhairiúcháin Jintai, a rinne an táirgeadh agus an díolachán trí aon eintiteas amháin, cosúil leis an tairgeoir sampláilte eile de chuid an Aontais. Gan praghas eintiteas gaolmhar díolacháin Arcelor Mittal Group a chur san áireamh, dhéanfaí an praghas a mheas faoin bpraghas iarbhír mar ní léireofaí costais díolacháin an eintitis is gá do chustaiméirí neamhspleácha an Aontais. Maidir leis na heintitis díolacháin ghaolmhara de thionscal an Aontais, ar thaobh amháin, agus Jintai, ar an taobh eile, bhí fheidhmeanna díolacháin den chineál céanna acu mar tá gá ag an mbeirt acu (1) custaiméirí a fháil san Aontas, (2) conarthaí díolacháin a shíniú agus (3) seachadtaí agus íocaíochtaí sonrasc a áirithiú, etc. Dá bhrí sin, i gcomhréir leis na breithiúnais in Hansol (17), CRIA agus CCCMC (18), agus Giant Electric Vehicles (19), léirigh an chomparáid phraghsanna seo na staideanna eacnamaíocha faoi seach agus na róil comhfhreagracha atá ag na heintitis faoi seach ar thaobh an onnmhairithe agus ar thaobh an Aontais, agus ag pointe ina bhfuil an dá eintiteas in iomaíocht i margadh an Aontais.